Mendelejevsk
Mendelejevsk on linn Venemaa Tatarstani Vabariigis, Mendelejevski rajooni keskus. Asub Tatarstani idaosas, 238 km pealinnast Kaasanist idas Kama paremal kaldal. Asula tekkis 1868. aastal keemiatehase juurde Bondjužski külana. 1928 sai aleviks. 1967 sai linnaõigused ja nime Mendelejevsk Dmitri Mendelejevi auks. 2010. aasta rahvaloenduse andmetel olid 51,4% linnaelanikest tatarlased, 39% venelased, 3,1% udmurdid ja 3% marid. Linnas on arenenud keemiatööstus.